**PRAVILNIK**

**29. MEÐUNARODNOG EKIPNOG ŠAHOVSKOG FESTIVALA HRVATSKOG ŠAHOVSKOG SAVEZA**

***Vodice, 17. do 22.05.2022.***

**Članak 1.**

U organizaciji Hrvatskog šahovskog saveza u Vodicama će se od 17. do 22. svibnja održati 29. Međunarodni ekipni šahovski festival Hrvatskog šahovskog saveza za šahiste za 2022. godinu (u daljnjem tekstu - Festival RH). Festival RH se igra u dvorani hotela „Imperijal“ (u daljnjem tekstu turnirska dvorana).

**Članak 2.**

Pravo sudjelovanja na Festivalu RH imaju sve ekipe iz Republike Hrvatske i inozemstva (ekipe mogu predstavljati klubove, poduzeća, škole, neformalne udruge iz Hrvatske i inozemstva i sl. ali uz uvjet da igrači imaju FIDE ID broj).

**Članak 3.**

Festival RH se igra po Švicarskom sustavu na 4 ploče (sparivanje Swiss - Manager za ekipna natjecanja) u 5 kola. U slučaju prijave manje ekipa, igrati će se po kružnom sustavu.

Rangiranje ekipa vrši se prema prosječnom rejtingu 4 prijavljena igrača s najvećim FIDE rejtingom. Igračima koji nemaju FIDE rejting, za izračun prosječnog rejtinga ekipe računa se nacionalni rejting.

Važeće liste za FIDE i nacionalni rejting su one od 01.05.2022. godine.

U slučaju igranja po kružnom sustavu, izvlačiti će se startni brojevi.

**Članak 4.**

Svaka ekipa obvezna je uplatiti HŠS-u kotizaciju za natjecanje u iznosu od 500,00 kn.

Rok uplate upisnine je do 11. svibnja 2022. godine.

**Članak 5.**

Tehnički sastanak sudaca i kapetana održat će se u turnirskoj dvorani 17.05.2022. godine u 22,00 sata. Na sastanku će se pojasniti propozicije natjecanja, odrediti turnirski odbor, te obaviti čitanje i usvajanje Pravilnika natjecanja.

U slučaju eventualne potrebe, na sastanku kapetana neke pojedinosti mogu se prilagoditi prema prijedlozima sudionika

**Članak 6.**

Osnovni sastav ekipe sastoji se od 4 igrača i najviše 5 pričuvnih igrača.

Rok za predaju osnovnih sastava je 11.05.2022. na obrascu danom u prilogu.

Sastavi ekipa će se objaviti pet dana prije početka natjecanja.

Redoslijed igrača u osnovnom sastavu određuje kapetan prema svom osobnom nahođenju na način da se najprije uvrste igrači isključivo sa FIDE rejtingom, i to tako da igrač na nižoj ploči ne može imati rejting veći ili jednak za 100 bodova od igrača na bilo kojoj višoj ploči. Nakon toga po istom principu postavljaju se igrači bez FIDE rejtinga.

Nakon isteka roka za predaju osnovnog sastava, isti se više ne može mijenjati ni dopunjavati.

Osnovni sastavi se dostavljaju na email: [hss.crochess@gmail.com](mailto:hss.crochess@gmail.com)

Ukoliko u pojedinom kolu nastupa pričuva - izmjenu sastava za to kolo u dva primjerka kapetan ekipe ili njegov zamjenik treba predati pismeno sucu natjecanja u turnirskoj dvorani i to: za kola koja se igraju u popodnevnim terminima na sam dan igranja od 10,00 do 10,15 sati, a posljednje jutarnje kolo dan ranije od 21,15 do 21,30 sati. Sudac ovjerava primljenu izmjenu osnovnog sastava i jedan ovjereni primjerak vraća kapetanu ekipe.

Pojedini šahist ili šahistica može biti prijavljen samo za jednu ekipu.

**Članak 7.**

Tempo igre je 90 minuta po igraču uz dodatak od 30 sekundi za svaki završeni potez, počevši od prvoga.

Festival RH se igra po Pravilima šaha FIDE.

Festival RH će se rejtingirati za FIDE standard rejting listu.

Za sve sudionike organizator osigurava rekvizite za igru.

**Članak 8.**

Svečano otvaranje Festivala RH je 18.05.2022. u 15,00 sati u hotelu „Imperijal“, a zatvaranje je 22.05.2022. nakon završetka zadnjeg kola u hotelu „Imperijal“.

**Članak 9.**

Program natjecanja:

|  |  |  |  |
| --- | --- | --- | --- |
| Datum: | Kolo: | Vrijeme početka: | Promjena sastava za meč: |
| Utorak, 17.05. | Prijave ekipa i tehnički sastanak kapetana i sudaca u 22,00 sata | | |
| Srijeda, 18.05. | Svečano otvaranje natjecanja u 15,00 sati | | |
| Srijeda, 18.05. | I. kolo: | u 15,30 sati | Srijeda, 18.05. od 10 do 10,15 sati |
| Četvrtak, 19.05. | II. kolo: | u 16,30 sati | Četvrtak, 19.05. od 10 do 10,15 sati |
| Petak, 20.05. | III. kolo: | u 15,00 sati | Petak, 20.05. od 10 do 10,15 sati |
| Subota, 21.05. | IV. kolo: | u 15,00 sati | Subota, 21.05. od 10 do 10,15 sati |
| Nedjelja, 22.05. | V. kolo: | u 9,30 sati | Subota, 21.05. od 21,15 do 21,30 sati |
| Nedjelja, 22.05. | Zatvaranje natjecanja odmah nakon završetka posljednje partije | | |

Odgode pojedine partije ili meča nema.

**Članak 10.**

Igrač na početak partije može zakasniti najviše 30 minuta. U slučaju većeg zakašnjenja igrač gubi partiju kontumacijom.

**Članak 11.**

Konačni poredak određuje se zbrajanjem meč bodova (pobjeda 2 meč boda, neriješeno 1 meč bod i poraz 0 meč bodova) iz svih kola. Ekipi koja je dobila meč kontumacijom dodjeljuje se 2 meč boda (rezultat meča je 4:0), a ekipi koja je slobodna zbog neparnog broja ekipa kod igranja po švicarskom sistemu u tom kolu dodjeljuje se 1 meč bod i 2 pojedinačna boda.

U slučaju da dvije ili više ekipa imaju jednak broj ukupnih meč bodova o poretku odlučuje primjena sljedećih kriterija, redom:

Za švicarski sustav:

a) zbroj pojedinačnih bodova iz igre (kriterij broj 1 u Swiss - Manager);

b) Olimpijski Sonneborn-Berger (s razmjerno postignutom rezultatu prema meč

bodovima) (kriterij broj 57 u Swiss – Manager)

c) zbroj meč bodova protivnika (bez najslabijeg rezultata) (kriterij broj 56 u Swiss –

Manager);

d) zbroj meč bodova svih protivnika (kriterij broj 48 u Swiss - Manager– 2,1,0,0);

e) ždrijeb.

Za kružni sustav:

1. veći zbroj pojedinačnih bodova iz igre (kriterij broj 1 u Swiss-manageru);
2. bolji Sonneborn-Bergerov koeficijent računat prema stvarnim pojedinačnim bodovima (kriterij broj 7. u Swiss-manageru);
3. bolji Sonneborn-Bergerov koeficijent računat razmjerno postignutom rezultatu prema stvarnim bodovima (kriterij broj 35 u Swiss-manageru);
4. bolji rezultat unutar iste bodovne skupine (kriterij broj 14 u Swiss-manageru);
5. bolji rezultat po pločama (ukupni rezultat na 1., 2., 3., 4. ploči);

**Članak 12.**

Za najbolje plasirane ekipe osiguran je Fond za pokrivanje troškova hotela Festivala RH:

1. mjesto 50 % od upisnine

2. mjesto 30 % od upisnine

3. mjesto 20 % od upisnine

Isplata se vrši na žiro račun kluba.

Tri prvoplasirane ekipe dobiti će pehare.

Fond za pokrivanje troškova hotela i pehari se dijele isključivo prema ostvarenom poretku, a u slučaju diobe mjesta odlučuju kriteriji navedeni u članku 11.

**Članak 13.**

Sudac Festivala je: Stipe Lacmanović (FA) – glavni sudac.

**Članak 14.**

Na odluku suca nezadovoljna strana ima pravo žalbe Turnirskom odboru najkasnije 30 minuta po nastalom sporu. Žalba se predaje u pisanoj formi glavnom sucu uz žalbenu pristojbu od 500,00 kn. Žalbena pristojba se vraća u slučaju povoljnog rješenja žalbe, a u protivnom ide u korist HŠS-a.

Odluka Turnirskog odbora je konačna i izvršna, a ista se treba donijeti u roku od 60 minuta po završetku kola.

Članovi Turnirskog odbora:

1. .........................................
2. .........................................
3. .........................................

Zamjenici:

1. .........................................

2. .........................................

**Članak 15.**

Za vrijeme partije, igraču je zabranjeno imati u mjestu igre mobitel i/ili druga elektronska sredstva komunikacije. Ako je očito da je igrač donio takav uređaj u mjesto igre, izgubit će partiju.

**Članak 16.**

Za sve što nije definirano ovim Pravilnikom primjenjuju se Pravilnici HŠS-a.

**Članak 18.**

Ovaj Pravilnik propisao je Povjerenik natjecanja, a sudionici ga prihvaćaju na tehničkom sastanku, koji će voditi suci Prvenstva.

Usvajanjem ovog pravilnika, sudionici su suglasni da se njihove partije, kao i fotografije objavljuju na stranicama HŠS-a i u službenim glasilima.

Pravo tumačenje ovog Pravilnika ima isključivo organizator uz suradnju glavnog suca.

Organizator:

Hrvatski šahovski savez